Cobra (manga)

japanska je SF manga serija koju je napisao i ilustrirao Buichi Terasawa. Smještena u daleku budućnost, priča se odvija oko Cobre, koji živi pustolovni život sve dok njegovi neprijatelji ne krenu u lov na njega. Cobra kirurški mijenja svoje lice i briše svoju memoriju kako bi se sakrio od neprijatelja te imao normalan život. Naposljetku, dobiva ponovno svoje memorije te se ujedinjuje sa bivšom partnericom, Lady Armaroid. Teresawa je priču zamislio kao spoj špageti vesterna i pričama o samuraju, te varijacije filmova, koje sežu od Jamesa Bonda do Disneyja.

Manga je prvi put objavljena u Shueishinom *Weekly Shōnen Jump* časopisu od novembra 1978. do novembra 1984. Kasnije, Shueisha je sakupila poglavlja te ih objavila u 18 svezaka. Manga *Cobra* je obuhvatila razne manga serije, stripove, dugometražni anime film i dvije anime serije - jedna iz 1982. sa 31 epizodom, te druga iz 2010. sa 13 epizoda - dvije OVA serije, audio albume, video igrice i drugu franšizu. 2010., Alexandre Aja je objavio da je igrani film u produkciji, ali od njega još uvijek nije bilo ništa.

U SAD-u, dijeliće mange objavio je Viz Media 1990. Igrani film je licencirao Tara radi distribucije u američkim kino dvoranama te Manga Entertainment za britanske kino dvorane 1995. Urban Vision i Discotek Media su ga objavile za kućno tržište, dok je Madman Entertainment nabavio prava za objavu u australskoj regiji. Anime je u Sjevernoj Americi licencirao Nozomi Entertainment.

U Japanu, manga *Cobra* je prodana u više od 40 miliona kopija, čime je bila jedna od najvećeih manga bestselera svih vremena za *Weekly Shōnen Jump*. Adaptacija za anime seriju i druge medije su uspoređivane sa *[[Star Wars|Ratovima zvijezda]]* i *[[Barbarella (film)|Barbarellom]]*, a glavni lik sa Jamesom Bondom. Filmska adaptacija je dobila podvojene recenzije, dok su izvorna anime serija i *Cobra the Animation* bili dobro primljeni i kod kritike i kod publike. U časopisu *Animage*, anime serija se dva puta našla na listi 20 najboljih animea godine: prvi out 1983. kada je osvojila 11. mjesto sa 343 glasa, i drugi put 1984. kada je osvojila 20. mjesto sa 74 glasa. 1984. Cobra je proglašen i 15. najboljim muškim anime likom sa 226 glasova, a 1983. 8. sa ukupno 728 glasova. 1983., prva epizoda je proglašena i osmom najboljom epizodom nekog animea sa ukupno 308 glasova.

## Radnja
U dalekoj budućnosti, oficir Johnson vodi dosadan i prosječan život. Jednog nedeljnog jutra, njegov sluga robot Ben predloži da ode u *Trip Movie Corporation* - poduzeće koje omogućava klijentima da dožive san koji izgleda poput stvarnosti. Johnson zatraži da bude kralj u haremu, te da zapovijeda svemirskom krstaricom.

U svojem snu, Johnson pak postane "Cobra", pustolov koji istražuje svemir sa androidom Lady Armaroid. Cobra koristi Psihopištolj, kibernetički laserski top na ruci, kako bi se borio protiv Udruge gusara, organiziranog kriminalnog sindikata pirata. Nakon bitke sa Udrugom, Cobra dozvoli vođi, kapetanu Vaikenu, da pobjegne. Vaiken distribuira slike Cobre drugim gusarima, te tako pokrene lov na njegovu glavu. Kada san završi, Johnson opiše svoj san jednom kolegi, koji je iznenađen jer Johsonov san nije trebao imati nikakve veze sa gusarima ili sa Cobrom.

Pri povratku kući, Johnson se sudari sa brzim autom čiji vođač izgleda poput Vaikena. Kada Johnson spomene sličnost, vozač se doista ispostavi kao Vaiken. Pita Johnsona o Cobri, te mu prijeti smrću ako ne odgovori. Johnson nesvjesno podigne ruku i zraka se ispuca iz nje, ubivši Vaikena. Time eksplodira i Johnsonova ruka, koja otkriva Psihopištolj u njoj.

Johnson bježi kući, gdje Ben primjeti top na njegoovj ruci. Johnson potom shvati da se ne sjeća ničega o svom životu duže od tri godine. Kada pogleda u zrcalo, nalazi dugme koje stisne te otkriva tajnu sobu. Tamo pronalazi revolver koji je koristio u snu. Tada naoružani uljezi upadaju u kuću te ga oslove kao Cobra. Nastaje bitka, a Benova ljuštura se razbije i otkrije Lady Armaroid, androida uz pomoć kojeg Johnson ubije uljeze.

Johnson  s epočinje sjećati prošlosti iz života kada je bio Cobra. Proganjala ga je Udruga gusara zbog toga što se umiješao u njihov kriminal, te je umoran od stalnog bijega kirurški promjenio svoje lice i izbrisao memoriju. Lady Armaroid ispriča Cobri da je *Trip Movie* pokrenuo njegovu podsvijest kako bi se prisjetio memorije iz svog života. Cobra i Lady Armadroid nastave potom svoj pustolovni život.

## Glasovne uloge
*Nachi Nozawa - Cobra
*Yoshiko Sakakibara - Armoroid Lady
*Gara Takashima - Dominique Royal
*Hidekatsu Shibata - Salamander
*Kiyoshi Kobayashi - Crystal Bowie
*Reiko Tajima - Sandra
*Seizo Katou - Doug Savalas
*Toshiko Fujita - Jane Royal
*Yuko Sasaki - Katherine Royal
*Banjou Ginga - Pukovnik Velga

## Razvoj
*Cobra* je prva manga Buichija Terasawe. Prethodno je pisao i ilustrirao između dvadeset i trideset SF *[[Shōjo manga|shōjo]]* (namijenjene djevojkama) kratkih priča za manga natječaje koje su održali manga časopisi, a svaka od njih je zaradila posebno priznanje. Terasawa je stvorio *Cobru* spajanjem špageti vetserna i japanskih priča koje sadrže "putujućeg mačevaoca". Psihopištolj je zamislio prije stvaranja glavnog junaka, a Terasawa je htio junaka koji bi mogao nositi skriveno oružje. Prema Terasawi, na ovaj koncept junaka uveliko je utjecao "špageti vestern sa malim dodatkom Jamesa Bonda." Također je našao nadahnuće u francuskom glumcu Jeanu-Paulu Belmondu. Sveukupno, na Terasawu su utjecali filmovi Jamesa Bonda,   Akire Kurosawe i Walta Disneyja prije *[[The Little Mermaid (1989 film)|Male sirene]]* iz 1989. Primjerice, Jane Fonda nastupa u kultnom SF-u  *[[Barbarella (film)|Barbarella]]* iz 1968., a to je poslužilo za njegov lik Jane, čija je frizura isto tako nadahnuta i princezom Aurorom u Disneyjevom animiranom filmu *[[Sleeping Beauty (1959 film)|Trnoružica]]* iz 1959. Za priču i ritam, našao je utjecaj odmanga umjetnika Osame Tezuke, koji je bio njegov mentor.

## Mediji

### Manga

Napisana i ilustrovana od Buichija Terasawe, *Cobra* je prvi put objavljena 1977. u Shueishinom *shōnen* manga časopisu *[[Weekly Shōnen Jump]]* u obliku stripovskog "pilota". Kasnije je od toga nastala manga serija, koja je išla od 6.11. 1978. do 12.11. 1984. u *Weekly Shōnen Jumpu*, te je objavljena u sklopu *Jump Comics* tog časopisa u 18 svezaka između 15.8. 1979. i 15.8. 1985. *Cobra* je ponovno objavljena od februara 1988. do novembra 1998. kao izdanje od 10 svezaka u *Jump Comics Deluxe* verziji nazvanoj *Space Adventure Cobra*.

Manga je tek djelomično objavljena u SAD-u od Viz Media 1990. kao serija od 12 knjiga. Prva engleska verzija je pokrivala porijeklo priče i sagu Kraljevskih sestara, a dijaloge je adaptirao američki strip autor Marv Wolfman. Objavljeno je u nizu *Viz Select Comics*. Cjelokupna manga je objavljena u nekoliko država. U Francuskoj, mangu je prvi put objavio Dynamic Visions, i kasnije ponovno objavio Taifu Comics. Njen prvi svezak objavljen je u 1990-ima u Brazilu od Dealera, čime je bila jedna od prvi manga ikada objavljenih u toj državi. Play Press je mangu objavio u Italiji, Tong Li u Tajvanu, Culturecom u Hong Kongu, a Vibulkij u Tajlandu.

Shueisha je objavio *Cobru* u obliku *kanzenbana* pod naslovom *Space Adventure Cobra: Handy Edition* - koje je uključivalo sveske jedan do deset - od 19.10. 2001. do 4.2. 2002. Shueisha je kasnio objavio tri *kanzenban* serije na temelju *Cobre* pod nazivom *Shueisha Jump Remix* line. (*Irezumi no Onna Hen,* 刺青の女編), koja je obuhvatila tri sveska, a objavljena je 7.10. 2002. i 21.10. 2002; (*Rugball Hen*, ラグ・ボール編), koja je obuhvatila dva sveska i objavljena od 1.11. 2002. do 18.11. 2002; i (*Shido no Megami Hen*, シドの女神編), koja je obuhvatila tri sveska i objavljena od 9.6. 2003. do 7.7. 2003. Media Factory je objavio *Cobru* u *kanzenban* izdanju; jednostavno se zvala *Cobra Kanzenban* (COBRA完全版), i obuhvatila 12 svezaka između 23.8. 2005. i 23.6. 2006. *Cobra* je isto tako prodana i kao e-knjiga, *Space Adventure Cobra: Galaxy Knights* u limitiranom izdanju.

#### Nastavci
*Seinen* manga časopis *Super Jump* objavio je nekoliko manga nastavaka *Cobre*. Prvi se zvao *Cobra: Seinaru Kishi Densetsu* (コブラ〜聖なる騎士伝説, Kobura Seinaru Kishi Densetsu), a objavljen je 1986. u posebnom izdanju *Weekly Shōnen Jumpa*. Potom je objavljen u jedinstveni svezak od Shueishe 1988. u nizu *Jump Comics Deluxe*. *Space Adventure Cobra: The Psychogun* (SPACE ADVENTURE COBRA〜ザ・サイコガン, Supēsu Adobenchā Kobura Za Saikogan), potpuna manga sa kompjuterskim grafikama u boji, je serijalizirana u *Super Jumpu* 1995. Nastavak sa "računalnim grafikama" nazvan *Space Adventure Cobra: Magic Doll* (SPACE ADVENTURE COBRA〜マジックドール, Supēsu Adobenchā Kobura Majikku Dōru) objavljen je u *Super Jumpu* od 2000. do 2002. Zajedno sa nekoliko drugih serija objavljenim u *Super Jumpu*, objavljeni su od 1995. do 2002. u *Jump Comics Deluxe* pod naslovom *Space Adventure Cobra*.

*Space Adventure Cobra: Magic Doll* je ponovno objavljen u časopisu *Monthly Comic Flapper* od Media Factory, te je objavljen u nizu *MF Comics* kao *Cobra the Space Pirate: Magic Doll Zenpen* (COBRA THE SPACE PIRATE マジックドール 前編, Kobura Za Supēsu Pairētsu Majikku Dōru Zenpen) i *Cobra the Space Pirate: Magic Doll Kōhen* (COBRA THE SPACE PIRATE マジックドール 後編, Kobura Za Supēsu Pairētsu Majikku Dōru Kōhen) 23.2. i 22.9. 2006. Uz to, Media Factory je objavila šest samostalnih *Cobra*; prva, *Cobra the Space Pirate: Kokuryū Ō* (COBRA THE SPACE PIRATE 黒龍王, Kobura Za Supēsu Pairētsu Kokuryū Ō), 23.3. 2006., a zadnja, *Cobra the Space Pirate: Time Drive* (COBRA THE SPACE PIRATE タイム・ドライブ, Kobura Za Supēsu Pairētsu Taimou Doraibu) 23.4. 2009., od kojih su svi bili pod *MF Comics*. Kako bi proslavili 30. obljetnicu serije, 16 mangi je ponovno izdano od Media Factory; 23.5. 2008., *Cobra Fukkatsu* (コブラ復活, Kobura Fukkatsu) i *Irezumi no Sanshimai* (レズミの三姉妹) su objavljeni, a *Magic Doll* je završio niz, objavom 7.7. 2009. Od 25.10. 2014., Media Factory ponovno objavljuje *Cobra the Space Pirate* putem svoje *MFR serije*.

### Anime film
TMS Entertainment je adaptirao mangu u anime film *Space Adventure Cobra*, koji je objavljen 23.7. 1982. u Japanu. Režirao ga je Osamu Dezaki, a scenario su napisali Terasawa i Haruya Yamazaki: film je ponovio zgodu o sudjelovanju Cobre sa Kraljevskim sestrama, njegovom borbom sa Crystal Boyom, koji je tvorio prvi dio mange. U Japanu, film je objavljen na DVD-u- 25.6. 2001. od Digital Site, te ga ponovno objavio Happinet 29.8. 2008. Manga Entertainment je objavio film u britanskim kinima 1995. Verzija Manga Entertainment imao je alternativni soundtrack koji je izvodila pop skupina Yello. Američku sinkronizaciju je napravio Streamline Pictures Carla Maceka, te je objavljena u američkim kinima 20.8. 1995. te ga je kasnije distribuirao Urban Vision na VHS formatu 16.6. 1998. Film je objavljen u  Australazijskoj podružnici Madman Entertainmenta 5.12. 2007. 8.4. 2008., Manga Entertainment ga je objavio na DVD-u. 3.2. 2012., Hulu je započeo emitirati englesku verziju filma nakon dogovora sa TMS-om. Discotek Media je objavio film u SAD-u na DVD-u 21.8. 2012. Glazbeni video "Girlfriend" Matthewa Sweeta je koristila isječke iz filma, te postala najgledaniji video na MTV-u.

### ''Space Cobra''
*Cobra* je adaptirana u anime seriju zvanu *Space Cobra* koju je isto režirao Dezaki a koja je emitovana na Fuji Television između 7.10. 1982. i 19.5. 1983. Epizode su objavljene na osam DVD-a i na DVD kutiju 25.10. 2000 od Digital Sitea u Japanu. Nozomi Entertainment je seriju objavio u Sjevernoj Americi u dva dijela; prvi je objavljen 4.3. 2014., a drugi 6.5. 2014.

### ''Cobra the Animation''

*Cobra* je adaptirana u dvije OVA serije i TV seriju koju je stvorio Guild Project a animirao Magic Bus za niz *Cobra the Animation* u sklopu 30. obljetnice serije. Prva serija bila je *The Psychogun*, koja je objavljena izravno na DVD tržište između 29.8. 2008. i 27.2. 2009. Napisao ju je i režirao  Terasawa. Njen nastavak, *Time Drive*, objavljen je između 24.4.  2009. i 26.6. 2009. Režirali su je Terasawa i Kenichi Maejima. Obje OVA serije su kasnije objavljene na Blu-rayu 19.2. 2010. Anime TV serija *Rokunin no Yūshi*, koju je režirao Keizo Shimizu, emitovana je na BS 11 između 2.1. 2010. i 27.3. 2010. Crunchyroll je emitovao OVA serije između 18.12. 2009. do 8.1. 2010. Dvije epizode *Time Drivea* su objavljene 1.1. 2008., te su zajedno emitovane sa *Rokunin no Yūshi* u Japanu.

### Igrani film
2008., Buichi Terasawa je rekao da je dobio ponudu iz Hollywooda da proda prava serije radi snimanja igranog filma. U slučaju da se ovo ostvari, rekao je da bi bio odvojen od njegove izvorne mange. Ipak, 2010. je Alexandre Aja objavio da je otkupio prava i da planira režirati igrani film *Cobra*. Aja je nadahnut da stvori vlastiti film jer mu je manga bila jedna od najdražih štiva u djetinjstvu. Aja i Gregory Levasseur su napisali scenario, dok su se kao producenti pominjali Levasseur, Marc Sessego i Alexandra Milchan. Aja je izjavio da želi stvoriti pravz frašizu igranog filma. 30.4. 2011. pojavio se *teaser* poster u kojem je promotivni koncept dizajna za *Cobra: The Space Pirate*, zajedno sa terminom premijere negdje u 2013. U septembru 2013., Aja je ipak priznao da će snimanje biti biti "vrlo težak" posao i da će biti "vrlo skupo", iako je dodao: "probati ćemo sve, uspjeti ćemo". U julu 2014., Aja je objavio da će trebati izdvojiti 150 miliona $ za proračun filma, te da traži glumca A kategorije uz pomoć kojeg kani privući investitore.

### CD-i
Soundtrack za film skladao je Osamu Shōji. Koristio je uvodnu i završnu temu, a riječi je napisao Tetsuya Chiaki a skaldao Saburo Suzuki. "Daydream Romance" (デイドリーム・ロマンス, Deidorīmu Romansu) Shigere Matsuzakija je korištena kao uvodna glazba i "Stay" (ステイ, Sutei) Eve je korištena u završnici. Anime glazbu je skladao Kentarō Haneda. Riječi za "Cobru" i "Secret Desire" (シークレット・デザイアー, Shīkuretto Dezaiā), uvodnu i završnu temu, je napisao Kayoko Fuyomori a skladao Yuji Ohno; oboje je pjevala Yoko Maeno. Glazba animea je kompilirana na dva albuma; *Space Cobra: Original Soundtrack* i *Space Cobra: Complete Soundtrack* je objavio Nippon Columbia 25.9. 2003. i 21.4. 2004.

Glazbene note za *Cobra the Animation* je skladao Yoshihiro Ike. Uvodna tema za *The Psychogun* je "*Kizudarake no Yume*" (傷だらけの夢) Yoka Takahashija a završna "Wanderer" Shigere Matsuzakija. Oboje je Nippon Columbia objavio kao singlice 27.8. 2008. Druga je OVA koristila "Time Drive" Sasje Antheunis kao uvodnu temu i "*Kimi ga bi Waraunara*" (君が微笑うなら) Shigere Matsuzakija kao završnu temu. "Cobra the Space Pirate" Sasje Antheunis i "*Kimi no Uta*" (君の歌) su korištene kao uvodna i završna tema za *Rokunin no Yūshi*. 24.3. 2010., Nippon Columbia je obja objavio kao singlice. Soundtrack koji sadrži glazbu obje OVE i kompilaciju glazbu iz anime serije je izdan 20.1. 2010. i 14.4. 2010. *Cobra Song Collection*, koja je obuhvatila glazbu iz filma, dvije OVE i dvije anime serije, je Nippon Columbia objavio 31.3. 2010.

### Video igre
1982., Popy Electronics je objavio video igre *Space Cobra Professional* i *Space Cobra the Psychogun*. Uslijedila je i *Cobra: Kokuryū Ō no Densetsu*, objavljena 1989. za PC Engine (TurboGrafx-16 u Americi), i *Cobra 2: Densetsu no Otoko*, objavljen za PC Engine 1990., a koji je u SAD-u i Europi objavljen za Mega-CD (Sega CD u Americi) kao *The Space Adventure: The Legendary Bandit*.

### Ostalo
Manga *Cobra* postala je temelj za dvije umetničke knjige. Jedna se vrtila oko ženske junakinje serije i objavljana je kao *Cobra Girls* (COBRA GIRLS, Kobura Gāruzu) 1.2. 1988. Koncepti dizajna za mangu su dodadni u drugoj umetničkoj knjizi *Cobra Wonder: Concept Design Arts of Cobra World*, objavljenoj 17.7. 1997., a uključivala je dvije zasebne podpriče - *Bara* (バラ) i *Mahō no Fune* (魔法の船, "Ship of Magic") - objavljene u *Super Jumpu* 1988. Popy i Bandai su uključili Corbino vozilo, Psychoroid, u japansku liniju igračaka *Machine Robo*, gdje je stekao mogućnost transformisanja u robota. Japan je kasnije izveo tu ideju u Sjedinjene Države kao dio linije *[[Gobots|Gobota]]* pod imenom "Psycho", koje je dizajnirao Murakami Katsushi. U Japanu, akcijske figure, kratke majice, kewpie lutke, replike Cobrine Psihopuške i pandže Crystal Boyja, poštanske marke, i limitirana izdanja boca whiskyja su prodavani kao roba za seriju.

## Odjek
Otprilike 40 miliona kopija *Cobre* je prodano do juna 2008., čime je jedna od najvećih manga "bestselera" svih vremena za *Weekly Shōnen Jump*. *Cobra* je do tada nepoznatog 22-godišnjeg Terasawu preko noći učinila slavnim. Engleska verzija *Cobre* je prozvana jednom od "25 najprevedenijih manga na engleskom svih vremena" od časopisa *Wizard*. Ivevei Upatkoon je za online časopis *EX* hvalio seriju zbog "bogate mašte" koja je tada bila nenadmašna. Rekla je da je glavni lik "preuzet od Jamesa Bonda, doduše malo smiješnije, a kostimi i bizarni svetovi su samo na korak od plagijata *Barbarelle*". Zadivilo ju je i to šta je serija "začudo potpuno lišena seksualnog inuenda i eksploatacije na koju su već naviknuti ljubitelji animea kod ukrasnih ženskih likova"; te što izbjegava klišeizirane, lepe žene, te umjesto toga stvara svoj vlastiti "ekstremni" svet. Upatkoon je isto tako napisala da bi moderni čitatelji mogli smatrati da je manga zastarjela te bi stoga odustali od čitanja iste, usprkos napretku u umjetničkoj kvaliteti kako serija napreduje. Jason Thompson je za  Anime News Network (ANN) opisao *Cobru* kao "značajan komad manga historije". Thompson smatra da su žene u seriji "realistične fiziologije te da nemaju neku vrstu *[[moe (slang)|moe]]* mamca ili groteskne eksplozivnosti *bakunyūa* [anime i manga žanr koji prikazuje žene sa velikim grudima]". On smatra da je *Cobra* parodije i vestern akcijskih junaka i *Ratova zvijezda* i *shōjo* SF-a iz 1970-ih i njegovog koncepta ljepote".

Anime film je dobio podvojene recenzije kritika. Daryl Surat za *Otaku USA* piše da je *Cobra* vrsta klasičnog "pulp" žanra. Glavnog je protagonista opisao kao "spoj Hana Sola i Jamesa Bonda iz razdoblja Seana Connerya" koji se ne uklapa u savremeni standard anime junaka. Surat je dodao i da "kada ljudi govore o 1980-ima kao 'zlatnom razdoblju anime SF-a, to je zbog stvari poput *Space Adventure Cobra*". Sandra Scholes je za Active Anime napisala da ju priča podsjeća na "*Barbarellu*, *[[Zardoz]]* i *Ratove zvijezda* spojene zajedno." Darius Washington piše za Fandom Post da je *Cobra* "sličnija filmovima Dereka Flinta" nego Jamesu Bondu te da se te avanture mogu usporediti sa "svetovima opisanim u *[[Outlaw Star]]u* i *[[Bodacious Space Pirates|Bodacius Space Piratima]]*." Tim Henderson je za ANN hvalio film zbog toga što je ostao veran mangi kao i "zadržavanju savremen publike".  Henderson smatra da serija nosi temu "ljubavi kao moći bez usporedbe", koja se sudara sa mentalitetom glavnog lika. Henderson smatra da je film remek-djelo i klasik kojeg se mora pogledati ako se želi znati o temeljima medija. S druge strane, Charles Packer je za Sci-Fi Online napisao da je radnja "besmislica" te da su dijalozi "apsurdni". Smatra da animacija izgleda poput subotnjeg jutarnjeg crtića i da miješa animirane stilove starog i novog animea, zajedno sa interesantnim "psihodeličnim momentima".

Anime TV serija je dobila većinom same pohvale. Pedro Cortes je za Japanator analizovao da je "*Space Adventure Cobra* zanimljiva stoga jer uzima dijelić ideje klasika te ju onda zavrti u svoj sopstveni ep." Cortes je hvalio "šarmantne dizajne", ali je kritikovao glavnog lika zbog manja razvoja kao "jedinu lošu stvar". Dodao je da "tu nema puno dubine, ali serija se ne pretvara da je išta više od zabavne SF priče po galaksiji." ANN-ov Theron Martin je hvali oseriju zbog "iznenađujuće solidnog" dizajna za "seriju svojeg doba" te potvrdio da se "dobro drži kao nadahnuta, zabavna akcijska priča sa povremeno mračnijim dijelovima." Chris Beveridge za The Fandom Post piše da je "jednostavna ali puna avanture, zanimljivih likova i lokacija te sa smislom zabave zbog čega definitivno uspijeva na dobar način." Washington, u recenziji za *Otaku USA*, hvali seriju jer je "sveukupno zabavna" te ima "ispeglani dizajn"; ipak, kritikovao je to što zove "ozbiljne mizogine tendencije." Franklin Harris navodi da je Cobra "prototip za junake i antijunake koji će se kasnije pojaviti u animeima *[[Cowboy Bebop]]*, *[[Trigun]]* i *[[Outlaw Star]]*." U časopisu *Animage*, anime serija se dva puta našla na listi 20 najboljih animea godine: prvi out 1983. kada je osvojila 11. mjesto sa 343 glasa, i drugi put 1984. kada je osvojila 20. mjesto sa 74 glasa. 1984. Cobra je proglašen i 15. najboljim muškim anime likom sa 226 glasova, a 1983. 8. sa ukupno 728 glasova. 1983., prva epizoda je proglašena i osmom najboljom epizodom nekog animea sa ukupno 308 glasova.

*Cobra the Animation: The Psychogun* i *Rokunin no Yūshi* su svi bili dobro primljeni; OVA je bila jedna od bestselera dva tjedna, a šesti svezak anime serije je bila jedna od DVD bestselera tjedan dana. Chris Beveridge je za Mania.com hvalio anime seriju i vizualni dizajn, ali je izjavio da to nije za one koji nisu upoznati da izvornom serijom. Izjavio je da "anime ima zdravu dozu akcije, onu vrstu seksualnosti koja je obilježje serije... A isto je tako i zdravo blesavo zabavna". U recenziji druge epizode, Beveridge je rekao da se čini kao da "slijedi istu vrstu ritma i strukture" kao i OVA serije. Animaciju je uspoređivana sa animeom *[[Darkside Blues]]*; ANN-ina Erin Finnegan je rekla da ima "istrajanu" animaciju, ali da od pete epizode ona izgleda modernije i manje istrajana. Beveridge je rekla da je ideja animea jednostavna, ali dodala da isto tako "nije serija koju često vidite jer se ne odvija oko tinejdžera, škola ili žanra harem". Dodala da to nije "odlična serija", ali da nam "daje nešto drugačije od standarda - razlog zbog čega je prijatna.

## Izvori

## Vanjske veze
*''Space Adventure Cobra'' na Anime News Network
*''Space Adventure Cobra'' na IMDb-u
* ''Space Adventure Cobra'' na MyAnimeList